
Bakgrunn

Digital referansetjeneste er en pedagogisk tjeneste hvor brukerne får personlig veiledning av en bibliotekar via chat og e-post. Fokus er på søkeprosessen med dens mange ulike moment. Vi veileder brukerne gjennom søkingen samtidig som vi diskuterer hvordan vi søker og hvorfor. Tanken bak er at brukeren i etterkant skal kunne fortsette søkingen på egenhånd. 

Digital referansetjeneste henvender seg først og fremst til studenter og ansatte på høgskoler og universitet. Digital referansetjeneste er en generalisttjeneste heller enn en spesialisttjeneste. Det betyr at veldig fagspesifikke spørsmål kanskje ikke kan besvares, men heller bør sendes videre. 
Chat

I chatten kan bibliotekaren, ved siden av å kommunisere i chattens tekstfelt, veilede brukeren gjennom co-browsing eller gjennom videreformidling av lenker. 

En oppnår en merverdi ved at søkingen utføres sammen og samtidig kan kommenteres av både brukeren og bibliotekaren. 

Referanseintervjuet er viktig i chatten. Les mer under avsnittet ”Referanseintervju - Chat”.

Bibliotekaren bruker sitt eget navn, fornavn og etternavn.

E-post

Er spørsmålet uklart, be brukeren om å spesifisere spørsmålet. Forsøk alltid å sende med nok informasjon og instruksjoner slik at brukeren har større forutsetninger for å klare seg selv neste gang. 

Avslutt e-postsvaret med tydelig kontaktinformasjon, ditt navn og stilling. Tilby brukeren å komme igjen gjennom standardsvar av typen: ”Var dette svar på spørsmålet ditt?” Hvis ikke ta gjerne kontakt igjen.”

Rutiner for feilmeldinger 

Tekniske feil meldes til:

Tove.Jacobsen@hio.no   Tlf: 22 45 20 68
Rutiner for diskusjonsliste
E-postlista digiref (digiref@hive.no) er kommunikasjonskanal mellom alle de samarbeidende institusjonene. Den benyttes til å informere om nyheter og utfordringer og behov for utvikling av tjenesten. Videre vil e-postlisten kunne brukes til å diskutere ulike sider ved dette å betjene en digital referansetjeneste.

Juridiske aspekter

Det er avtalen med de enkelte databaseleverandørene som styrer hva som kan og hva som ikke kan gjøres. Derfor er det i utgangspunktet brukerne som må logge seg på de lisensierte databasene.

Vi har ikke adgang til å sende fulltekstartikler via e-post til brukere som ikke er tilknyttet den enkelte høgskole eller universitet.

I begrenset omfang har vi imidlertid mulighet til å vise databaser og sende bibliografiske referanser og abstracts. 

Opplysninger om navn og andre opplysninger som kan knyttes opp til spørsmålsstilleren leveres aldri ut til en tredjepart.

Valg av databaser og andre ressurser

Utgå alltid fra egen webside. Av frie ressurser velges helst kvalitetssikrede f. eks BIBSYS emneportal.

Referanseintervju – chat

Tenk på:

· Les spørsmålet grundig

· Bruk alltid åpne spørsmål slik som; Kan du si noe mer om hva det er du leter etter?

· Kontroller om studentens emne er riktig oppfattet eller spør om hvilket emneområde det faller inn under

· Spør om hvilket nivå/omfang det skal være på informasjonen

· Spør om det er en bestemt publikasjonstype brukeren trenger – vitenskapelig artikkel? avhandling? forskningsrapport? etc. 

· Spør om språk og aktualitet

· Spør om hvor mye tid studenten har til rådighet for å besvare oppgaven

· Vær nøye med å fortelle brukeren hva som til en hver tid vil skje på skjermen:

· Hvilken database eller annen elektronisk ressurs som velges og hvorfor

· Hvordan studenten finner ressursen

· Hvordan søkestrategien kan utformes i akkurat denne databasen

· Hvorfor en vanligvis må utføre flere søk med ulike søkeord

· Hvilke ulike typer søkehjelpemiddel en har f. eks index og tesaurus

· Be om å få komme tilbake senere - alternativt å sende spørsmålet videre via e-post

· Dersom spørsmålet er for omfattende

· Om emnet krever mer spesialisthjelp og bør videresendes 

· Ikke avslutt samtalen uten at dere begge er kommet til enighet

Kommunikasjon – chat

Tenk på at:

· Umiddelbart vise brukeren at vedkommende er sett gjennom en hilsen

· Uttrykk deg konsist og med korte setninger

· Del opp lange svar i korte avsnitt, ca 30 ord i hvert avsnitt noe som gjør det mulig for brukeren å begynne å lese mens bibliotekaren fortsetter med neste avsnitt.

· Bruk korrekt språkbruk, men skriv allikevel på en ”konverserende” måte

· Tenk på ordvalget og unngå slanguttrykk og yrkessjargong. Forklar hva som menes med de ulike begrepene

· Unngå ja/nei svar. Det kan oppfattes som uvennlig

· For useriøse brukere finnes et standardsvar som kan brukes.

